cyanic-selkie/wikianc huggingface dataset:
पालि भाषा का साहित्य
अट्टकथाएँ
आनंदकृत अभिधम्म मूल टीका, चुल्लधम्मपाल कृत 'सच्च संक्षेप' (सत्य संक्षेप), उपसेन कृत सद्धम्मप्पजोतिक (निद्देस की टीका) महानाम कृत सद्षम्मप्पकासिनी (पटिसंभिदामग्ग की टीका), कस्सप कृत माहविच्छेदनी और विमतिच्छेदनी, वज्रबुद्धि कृत संमतवपासादिका की टीका, क्षेम कृत खेमप्पकरण, अनिरुद्ध कृत अभिधम्मत्थसंगहो परमत्थविनिश्चय और नामरूपपरिच्छेद, धर्मश्री कृत खुद्दकसिक्खा (विलय संबंधी अट्ठकथा) और महास्वामी कृत मूलसिक्खा।
12वीं शती से अट्ठकथाओं पर मागधी (पालि) भाषा में ही टीकाओं की रचना प्रारंभ हुई। इस कार्य की सुव्यवस्था के लिए लंका नरेश पराक्रमबाहु प्रथम (ई. 1153-86) के काल में सिंहली स्थविर महाकस्सप द्वारा एक संगीति की गई, जिसके फलस्वरूप समंतपासादिका आदि अट्ठकथाओं पर दीपानी, मंजूसा, पकासिनी आदि नामों से आठ टीकाएँ लिखी गईं, जिनमें से अब केवल विनयपिटक की समंतपासादिका अट्ठकथा पर लिखी गई सारत्थदीपनी टीका मात्र मिलती है। इसके कर्ता सारिपुत्त की तीन अन्य टीकाएँ भी मिलती हैं- सुमंगल, सद्धम्मजोतिपाल, धम्मकीर्ति, बुद्धरविखत और मेघंकर - इन सभी ने भिन्न-भिन्न अट्ठकथाओं पर टीकाएँ लिखी है। इनमें अकेले वाचिस्सर थेर के मूल सिक्खा टीका आदि दस टीका ग्रंथ मिलते हैं। 13वीं शती में स्थविर विदेह, बुद्धप्रिय और धर्मकीर्ति द्वारा समंतकूटवण्णणा आदि अनेक ग्रंथों की रचना हुई। 14वीं शती की रचनाओं में चार काव्य ग्रंथ प्रसिद्ध हैं- बाद की तीन रचनाओं के कर्ताओं के नाम अज्ञात हैं।
14वीं शती के पश्चात् पालि-साहित्य-सृजन का क्षेत्र लंका से उठकर ब्रह्मदेश में पहुँच गया। यहाँ के साहित्यकारों ने अभिधम्म को विशेष रूप से अध्ययन का विषय बनाया। 15वीं शती की कुछ रचनाएँ हैं-
19वीं शती की ब्रह्मदेश की कुछ रचनाएँ हैं- नलाटधातु वंस, संदेस कथा सीमाविवादविनिश्चय आदि। इस शती के छकेसधातुवंस, गंधवंस और सासनवंस नामक रचनाओं का परिचय वंस साहित्य के अंतर्गत दिया गया है। इस शती की अन्य उल्लेखनीय रचना है भिक्षु लेदिसदाव कृत अभिधम्मसंग्रह की परपत्थदीपनी टीका तथा यमक संबंधी पालि निबंध जो उन्होंने श्रीमती राइस डेविड्ज़ की कुछ शंकाओं के समाधान के लिए लिखा था।
पालि-साहित्य-रचना की अविच्छिन्न धारा के प्रमाणस्वरूप 20वीं शती की दो रचनाओं का उल्लेख करना अनुचित न होगा। ये हैं भारतवर्ष में भंदत धर्मानंद कोसांबी द्वारा रचित विसुद्धिमग्गदीपिका और अभिधम्मत्थसंग्रह की नवनीत टीका। इस परिचय के आधार से कहा जा सकता है कि पालिसाहित्य-निर्माण की धारा ढाई हजार वर्ष के पश्चात् भी अभी तक विच्छिन्न नहीं हुई।
दीपवंश
लंका में जिस समय त्रिपिटक पर अट्ठकथाओं की रचना की जा रही थी, उसी समय दूसरी ओर कुछ ग्रंथकारों में ऐतिहासिक रुचि जाग्रत हुई जिसके परिणामस्वरूप दीपवंश की रचना की गई। इन ग्रंथों में लंका का इतिहास, प्राचीनतम काल से लेकर राजा महासेन के राज्यकाल (ई. 325-352) तक, वर्णन किया गया है। इस रचना का उपयोग बुद्धघोष ने अपनी अट्ठकथाओं में प्रचुरता से किया है और कहीं-कहीं उसके अवतरण भी दिए हैं। इस प्रकार दीपवंस का रचनाकाल ई. चौथी पाँचवीं शती के बीच सिद्ध होता है। सिंहल के राजाओं के साथ-साथ यहाँ बुद्ध के जीवन, उनके शिष्यों की परंपरा एवं तीनों संगीतियों आदि का विवरण कुछ बढ़ा चढ़ाकर किया गया है। अनुमानत: इसके विषय का आधार उपर्युक्त सिंहली अट्ठकथाएँ रही हैं। यह रचना पालि-गद्य-मिश्रित है, शैली बहुत कुछ शिथिल है, पुनरुक्तियाँ भी बहुत है और रचना भाषा, छंद आदि के दोषों से मुक्त नहीं है। ये लक्षण उसकी प्राचीनता के द्योतक हैं और इस बात के प्रमाण हैं कि उसमें विषयवस्तु अनेक स्रोतों से संकलित की गई है तथा उसमें संपादकीय व्यवस्था लाने का कोई विशेष प्रयत्न नहीं किया गया। किंतु ऐतिहासिक दृष्टि से लंका में आदि से ही इसका बड़ा आदर रहा है। कहा जाता है कि ई. 5वीं शती में ही सिंहल राजा धातुसेन ने एक वार्षिकोत्सव के अवसर पर राष्ट्रीय गौरव के साथ इसका पाठ कराया। भारतीय ऐतिहासिक रचनाओ में दीपवंस नि:सदेह एक प्रचीनतम रचना है।
अन्य वंश ग्रन्थ
दीपवंश और महावंश रचनाओं ने तीव्र ऐतिहासिक वृत्ति जाग्रत की। परिणामत: अनेक अन्य वंश नामक ग्रंथ रचे गए। इसमें ऐतिहासिक तथ्य तो प्राय: उक्त दोनों ग्रंथों से ही लिए गए हैं, किंतु उनमें जो नाना विषयों की श्रुतिपरंपरा को एकत्र कर दिया गया है, वह महत्वपूर्ण है। इनमें विषय को महत्त्व देने के लिए बहुत कुछ अतिशयोक्तियों और कल्पनाओं का भी आश्रय लिया गया है, जिसके कारण कहीं कहीं इतिहासज्ञ को उद्वेग या अश्रद्धा उत्पन्न होने लगती है। इस प्रकार की मुख्य रचनाएँ ये हैं -
उक्त ग्रंथों में अधिकांश भाग प्राचीन त्रिपिटक, उनकी अट्ठकथाओं तथा महावंश के अंतर्गत वार्ता की सक्षेप या विस्तार से पुनरावृत्ति मात्र है। किंतु फिर भी उनमें अपने अपने विषय की कुछ मौलिकता भी है जिसके आधार से हमें उक्त विषयों का कुछ इतिहास बुद्धकाल से लगाकर अब तक का अविच्छिन्न रूप में प्राप्त होता है। यह पालि साहित्य की अपनी विशेषता है जो संस्कृत प्राकृत में नहीं पाई जाती।
पालि के शास्त्रीय ग्रन्थ
पालि के "अभिधानप्पदीपिका" और "एकक्खर कोश" ये कोश ग्रंथ सुप्रसिद्ध हैं।
बाहरी कड़ियाँ
शब्दकोश :
ग्रंथ :
पालि अध्ययन :
चर्चा समूह :
पालि साफ्टवेयर एवं उपकरण :
द रुइन्स ऑफ़ होलीरूड चैपल
द रुइन्स ऑफ़ होलीरूड चैपल (The Ruins of Holyrood Chapel; होलीरूड पूजास्थल के खंडहर) फ़्रांसीसी चित्रकार लुई डेगुए द्वारा 1824 में निर्मित होलीरूड ऐबी की तैल चित्रकारी है। इस चित्रकारी का आकार 211 × 256.3 वर्ग सेमी (83.1 × 100.9 वर्ग इंच) है और लिवरपूल, इंग्लैंड में वॉकर आर्ट गैलरी में प्रदर्शित की गई है। इस संग्राहलय ने इसे 1864 में प्राप्त किया।
पृष्ठभूमि
नाटकों के लिए मंच डिजाइनर का कार्य करने वाले डेगुए प्रकाश एवं छाया की विषमता तथा त्रिविम प्रदर्श से आकृष्ठ थे। हालाँकि यह ज्ञात नहीं है कि डेगुए व्यक्तिगत रूप से ऐबी में गये थे लेकिन 1824 के आसपास पेरिस में उन्होंने कई अन्य त्रिविम प्रदर्शों सहित होलीरूड ऐबी के त्रिविम प्रदर्श का निर्माण एवं प्रदर्शन किया था। यह त्रिविम प्रदर्श माप में 70 ft चौड़ा था।
डेगुए को वास्तविक-जीवन के खण्डहरों ने प्रभावित किया और उन्होंने होलीरूड एबी के खण्डहरों को प्रेरणास्रोत मानते हुए समान शीर्षक के साथ दो चित्रकारियाँ (पेंटिंग्स) की। डेगुए ऐबी खण्डहर के आन्तरिक में प्रकाश कैसे टकराता है, उसका अध्ययन करके, उसके त्रिविम प्रदर्श की नकल करने में सक्षम थे।
वर्णन
इस चित्रकारी में एक चाँदनी रात को होलीरूड ऐबी के खंडहर को दिखाया गया है, जो उस समय ऐबी के पर्यटकों के लिए लोकप्रिय आकर्षण (वास्तविक जीवन में) का केन्द्र था। खंडहर का दृष्टिकोण और पैमाना दीवारों को कैनवास पर उतारते समय थोड़ा परिवर्तित हो गया।
द्विधात्विक संक्षारण
द्विधात्विक संक्षारण या गैवानिक संक्षारण (bimetallic corrosion या Galvanic corrosion) एक विद्युतरासायनिक प्रक्रिया है जिसमें परस्पर सटाकर रखीं गयी दो धातुओं में से होकर विद्युत धारा बहती है तो उनमें से एक संक्षारण होती है और दूसरी नहीं। इसी गैवानिक अभिक्रिया का उपयोग करते हुए प्राथमिक सेल कार्य करते हैं (वोल्टता उत्पन्न करते हैं)।
यूसुफ सराय
यूसुफ सराय (Yusuf Sarai) भारत के दिल्ली नगर के दक्षिणी भाग में एक आवासीय मुहल्ला है। प्रशासनिक रूप से यह दक्षिण दिल्ली ज़िले में स्थित है। यहाँ एक प्रसिद्ध बाज़ार भी है।
प्रमुख मार्ग
यहाँ का प्रमुख सड़क मार्ग है श्री औरोबिन्दो मार्ग।
मैरिलैण्ड
मैरिलैण्ड (Maryland) संयुक्त राज्य अमेरिका का एक राज्य है।
भट्टिगांव-अस०II, पौडी तहसील
भट्टिगांव-अस०II, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
सुसनेर विधानसभा निर्वाचन क्षेत्र
सुसनेर विधानसभा क्षेत्र मध्य भारत में मध्य प्रदेश राज्य के 230 विधानसभा निर्वाचन क्षेत्रों में से एक है। यह राजगढ़ (लोकसभा निर्वाचन क्षेत्र) का एक खंड है।
यह आगर-मालवा जिले के अन्तर्गत आता है।
त्रिविम प्रदर्श
त्रिविम प्रदर्श अर्थात त्रिविम मे प्रदर्शित। इसे अंग्रेजी में डायरॉमा (Diorama) कहते हैं। त्रिविम प्रदर्श किसी चित्र अथवा किसी प्रकार की प्रदर्शनी को त्रिविम होने का सूचक है।
ओयो साम्राज्य
ओयो साम्राज्य पश्चिमी अफ़्रीकी साम्राज्य था जो आज के दक्षिण पश्चिमी नाईजीरिया में फ़ैला हुआ था। इस साम्राज्य की स्थापना १५वी शताब्दी में योरूबा ने करी थी।
अहियापुर-मनेर गाँव, मनेर (पटना)
अहियापुर-मनेर मनेर, पटना, बिहार स्थित एक गाँव है।
मकतमपुर
मकतमपुर (Maktampur) भारत के गुजरात राज्य के भरूच ज़िले में स्थित एक नगर है।
कॊलवलि (कडप)
कॊलवलि (कडप) में भारत के आन्ध्रप्रदेश राज्य के अन्तर्गत के कडप जिले का एक गाँव है।
लेबुआ होटल एंड रिसॉर्ट्स
लेबुआ होटल एवं रिसॉर्ट्स बैंकॉक स्थित लक्ज़री होटल्स एवं रेस्टोरेंट्स कंपनी हैं। इस होटल की शाखाएं थाईलैंड, इंडिया एवं न्यूजीलैंड में हैं, इस होटल की स्थापना २००३ में एक रेस्टोरेंट के साथ की गयी थी, धीरे-धीरे इसकी प्रसिद्धि बढ़ती गयी एवं अब इसने मुख्य कार्यकारी अधिकारी दीपक ओहरी के नेतृत्व में जर्मन फाइन डाइनिंग रेस्टोरेंट के क्षेत्र में कदम रखा हैं।
लेबुआ होटल्स एंड रिसॉर्ट्स एक तेजी से अंतरराष्ट्रीय लक्जरी ब्रांड है जिसके अंतर्गत विशिस्ट होटलों, रेस्तरां और बार की श्रृंखला चलती हैं। लेबुआ होटल्स एंड रिसॉर्ट्स की सबसे बड़ी विशेषता इसकी मेहमान नवाज़ी है। यहाँ पर आने वाले आगंतुकों का पूरा ख्याल रखा जाता हैं। यहाँ की अन्य विशेषता इसके नए तरीके हैं जो यहाँ पर इस्तेमाल किये जाते है। सारे विश्व में लेबुआ होटल्स एंड रिसॉर्ट्स अपने इसी विशेषता के कारण जाना जाता है।
लेबुआ होटल्स एंड रिसॉर्ट्स में विलासिता के सारे साधन मौजूद है जो यहाँ आने पर आपको बार मजबूर करती है। इस होटल समूह का संचालन इस तरीके से किया जाता है की यहाँ रुकने वाले आगंतुकों को कोई दिक्कत न हो। इसके चलते यह सारे विश्व में मसहूर एवं कई पुरस्कारों से नवाजा जा चूका है।
होटल
लेबुआ होटल्स एंड रिसॉर्ट्स के भारत में कई होटल्स है जो अपनी भव्यता के लिए प्रसिद्ध है। ये होटल मुख्यत भारत के राजस्थान में स्थित है जो शुरू से ही अपनी सांस्कृतिक विरासत के लिए प्रसिद्ध रहा है। इस होटल में कई विशिस्ट प्रकार के होटल हैं जो अपनी फाइन डाइनिंग के लिए प्रसिद्ध है।
थाईलैंड
इस होटल ने काफी कम दिनों में कई नई ऊचाइयों को छुआ है
तिरुमगल (टीवी धारावाहिक)
थिरुमगल एक 2020 भारतीय-तमिल भाषा की फैमिली सोप ओपेरा टेलीविजन श्रृंखला है, जिसका प्रीमियर 12 अक्टूबर 2020 को सन टीवी पर हुआ और यह सन एनएक्सटी पर दुनिया भर में स्ट्रीमिंग के लिए उपलब्ध है। कहानी का मुख्य कथानक जेमिनी टीवी पर प्रसारित तेलुगु भाषा के धारावाहिक 'अथो अथम्मा कुथुरो' से लिया गया है।
उडलगांव, अल्मोडा तहसील
उडलगांव, अल्मोडा तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
तिरुमगल (टीवी धारावाहिक)
सन एंटरटेनमेंट और सत्य ज्योति फिल्म्स के तहत टीजी त्यागराजन और सेल्वी त्यागराजन द्वारा निर्मित इस शो में हरिका सादु, रेखा कृष्णप्पा और सुरेंद्र षणमुगम हैं।.
कहानी
अंजलि जिसे जन्म के समय एक अच्छे मध्यमवर्गीय परिवार में बदल दिया गया था। वह और ऐश्वर्या एक दूसरे को नहीं जानते हैं, और दोनों इस बात से अनजान हैं कि वे संबंधित हैं.
=कास्ट=
४ अप्रैल
4 अप्रैल ग्रेगोरी कैलंडर के अनुसार वर्ष का 94वॉ (लीप वर्ष मे 95 वॉ) दिन है। साल मे अभी और 271 दिन बाकी है।
अक्षर 2016
अक्षर २०१६ एक शब्द संसाधक सॉफ्टवेयर है।
बेला खास गाँव, हंडिया (इलाहाबाद)
बेला खास हंडिया, इलाहाबाद, उत्तर प्रदेश स्थित एक गाँव है।
करनाल मण्डल
हरियाणा के मध्य पूर्व में स्थित है इसके पूर्व में उत्तर प्रदेश दक्षिण में जींद व पानीपत,पश्चिम में कैथल और उत्तर में कुरुक्षेत्र और उत्तर पूर्व में यमुनानगर जिले स्थित हैं करनाल को 21 फरवरी 2017 को नया मंडल गठित किया गया है
मोल्लकी
मोल्लकी एक भारतीय पारिवारिक प्रेमकहानी धारावाहिक है। इसका प्रसारण १६ नवंबर २०२० को कलर्स टीवी पर हुआ। इस धारावाहिक का निर्माण एकता कपूर एवं शोभा कपूर ने अपनी कंपनी बालाजी टेलीफिल्म्स के द्वारा किया है। इसकी दूसरा सत्र मोल्की - रिश्तों की अग्निपरीक्षा 13 फ़रवरी 2023 से 22 मार्च 2023 तक कलर्स टीवी पर प्रसारित हुआ।
कहानी
यह धारावाहिक एक प्रथा मोल्क्की पर आधारित है जिस में गरीब लोग मोल (पैसों) के बदले अपनी बेटियों को अमीरजादों से ब्याह देते है। हरियाणा के रेवरी गांव के मुख्य वीरेन्द्र प्रताप सिंह (अमर उपाध्याय) के घर वाले कुछ इसी तरह से उत्तर प्रदेश के गांव से पूर्वी (प्रियल महाजन) के (खरीद कर) मोल की दुल्हन बना कर अपने घर की बहू बनाते है। ये धारावाहिक मोल एवं वीरेन्द्र प्रताप सिंह और पूर्वी की ज़िंदगी के उतार चढ़ाव को दर्शाती है।
अन्तरराष्ट्रीय दण्ड विधि
अन्तरराष्ट्रीय दण्ड विधि (International criminal law) सार्वजनिक अन्तरराष्ट्रीय विधि का वह भाग है जो ऐसे आचरण को रोकने के उद्देश्य से बनाया गया है जिन्हें गम्भीर नृशंसता माना जाता है। ऐसे अपराधकर्ताओं को अन्तरराष्ट्रीय दण्ड विधि के अनुसार अपने किये अपराध के लिये जिम्मेदार माना जाता है। अन्तरराष्त्रीय विधि के अधीन मुख्य अपराध ये हैं- नरसंहार, युद्ध अपराध, मानवता के प्रति अपराध, तथा आक्रमण का अपराध।
अइयास
अइयास (Ajax या Aias ; /ˈeɪdʒæks/ or /ˈaɪ.əs/; Ancient Greek: Αἴας [a͜í.aːs], gen. Αἴαντος Aiantos) पौराणिक यूनानी योद्धा। यह सलामिस (ग्रीस) के राजा तालमान का पुत्र था। यूनान के पौराणिक साहित्य में यह अपने विक्रम के लिए प्रसिद्ध है। त्रोजनों को युद्ध में हराकर इसने एकिलीज़ का शरीर प्राप्त किया था। सारे सलामिस देश में इसकी पूजा होती थी और ऐंतिया नामक उत्सव इसकी अभ्यर्थना के लिए मनाया जाता था।
स्वदेश न्यूज़
स्वदेश न्यूज़ उत्तर भारत का एक प्रमुख हिंदी दैनिक समाचार पत्र है। इसकी स्थापना 27 अप्रैल 1971 को ग्वालियर, मध्य प्रदेश में की गयी थी। वर्तमान में स्वदेश ग्वालियर समूह के अंतर्गत ग्वालियर, भोपाल, गुना, सतना, रीवा, झाँसी, आगरा एवं लखनऊ साथ में सायंकालीन अखबार प्रकाशित किया जा रहा है।
बजाज समूह
बजाज समूह भारत का प्रमुख औद्योगिक समूह है। इसकी स्थापना जमनालाल बजाज ने की थी। यह सन् १९३१ में शक्कर उत्पादक कम्पनी के रूप में आरम्भ हुआ और वर्तमान में यह २४ कम्पनियों का समूह है जिसमें से ६ कमपनियाँ शेयर बाजार में हैं। बजाज आटो लिमिटेड के अलावा मुकुन्द लिमिटेड, बजाज एलेक्ट्रिकल्स लिमिटेड और बजाज हिन्दुस्तान लिमिटेड प्रमुख हैं।
कोटला मुबारकपुर
यह मध्य दक्षिण दिल्ली का एक लाल डोरा क्षेत्र है। यहाँ सस्ता बाजार है, व साथ ही कई थोक वस्तुओं का बाजार भी है।
इतिहास
यह सैय्यद वंश, जो कि दिल्ली पर सन १४१४-१४५१ तक शासन करते थे। इन्होंने तुगलक वंश के बाद शासन सम्भाला व मात्र ३७ वर्ष बाद ही अफगान लोधी वंश द्वारा शासन अधिकृत करलिया गया। उस सैय्यद वंश द्वारा बसाया हुआ क्षेत्र थ, जो आज कोटला मुबारकपुर के नाम से जाना जाता है।
क्षेत्र दृश्य
कोटला मुबारकपुर का नक्शा देखने हेतु क्लिक करें।
फ्लूम
परिचय
इंजीनियरी के क्षेत्र में नालिकाओं का उपयोग प्राचीन समय से होता आया है। प्राचीन रोमन कृत्रिम जल प्रणालों (aqueducts) तथा फ्रांस, स्पेन, उत्तरी अमरीका और मेक्सिको आदि के नालिकावाले निर्माण कार्यो को देखने से सिद्ध होता है कि चाहे प्राचीन काल के इंजीनियर नालिका के आकल्प के सिद्धांत नहीं जानते थे, परंतु वे इनके उपयोग तथा सार्थकता से भली भाँति परिचित थे।
नालिकाओं के निर्माण में सुधार के लिए प्राचीन काल से ही काफी प्रयोग होते आए हैं, परंतु आज की स्टैडर्ड नालिका (standard flume) का जन्म इस शताब्दी के प्रथम दशक में ही हुआ। साथ ही साथ नालिका आकल्प के सिद्धांतों में भी बहुत प्रगति हुई है।
नालिका की पूर्ण लंबाई को छोटे छोटे भाग में बाँटने के पश्चात् ऊर्जा समीकरण द्वारा हर भाग की ऊर्जा निकाली जाती है और नालिका का ऐसा आकल्प तैयार किया जाता है कि नालिका के शीर्ष की हानि एक समान रूप से हो। यह भी आवश्यक है कि संकीर्णता इस सीमा तक ही की जाए कि जल का वेग क्रांतिक वेग से कम रहे।
घण्डियाल-पू०मनि०३, पौडी तहसील
घण्डियाल-पू०मनि०३, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
३० अप्रैल
30 अप्रैल ग्रेगोरी कैलंडर के अनुसार वर्ष का 120वॉ (लीप वर्ष में 121 वॉ) दिन है। साल में अभी और 245 दिन बाकी है।
तेलंगाना विधान सभा
तेलंगाना विधान सभा एक भारत के तेलंगाना राज्य की विधायिका हैं |
क्यूबा-भारत संबंध
क्यूबा-भारत संबंध क्यूबा गणराज्य और भारत गणराज्य के बीच द्विपक्षीय संबंधों को संदर्भित करते हैं। दोनों देशों के बीच मित्रता दशकों पुरानी है, जो जवाहरलाल नेहरू और फिदेल कास्त्रो के ज़माने से चली आ रही है।
जनवरी 1960 में भारत ने हवाना में अपना दूतावास खोला।  क्यूबा नई दिल्ली में एक दूतावास रखता है। क्यूबा ने सार्वजनिक रूप से संयुक्त राष्ट्र सुरक्षा परिषद में एक स्थायी सीट के लिए कई मौकों पर भारत की उम्मीदवारी के लिए समर्थन व्यक्त किया है। दोनों राष्ट्र गुटनिरपेक्ष आंदोलन के सदस्य भी हैं।
इतिहास
भारत 1959 की क्यूबा क्रांति के बाद क्यूबा को मान्यता देने वाले पहले राष्ट्रों में से एक था। क्रांति के बाद, फिदेल कास्त्रो ने अर्नेस्टो "चे" ग्वेरा (Che Guevara) को दो सप्ताह की यात्रा पर भारत भेजा। ग्वेरा 30 जून 1959 को नई दिल्ली पहुंचे। उन्होंने अगले दिन भारतीय प्रधानमंत्री जवाहरलाल नेहरू के साथ मुलाकात की। नेहरू ने ग्वेरा को एक अखरोट की खुरपी में हाथीदांत से बने हैंडल वाली खुकरी भेंट की । आज यह खुखरी हवाना (क्यूबा की राजधानी) के Centro de Estudios Che Guevara (सेंत्रो दे एस्तूदियोस चे ग्वेरा, चे ग्वेरा अध्ययन केंद्र) में संरक्षित है। बैठक के बारे में ग्वेरा ने बताया, "नेहरू हमसे एक पूर्व-परिचित पितामह की तरह मिले। वे क्यूबा के लोगों के समर्पण और संघर्ष में विशेष रुचि रखते थे।" दोनों प्रतिनिधिमंडलों ने यथाशीघ्र राजनयिक मिशन स्थापित करने और व्यापार बढ़ाने पर सहमति जताई। ग्वेरा और क्यूबा प्रतिनिधिमंडल ने भारतीय रक्षा मंत्री वीके कृष्ण मेनन, वरिष्ठ रक्षा अधिकारियों, एवं योजना आयोग के सदस्यों के साथ मुलाकात भी की। उन्होंने लघु-कुटीर उद्योग प्रदर्शनी (Cottage Industries Emporium), ओखला औद्योगिक क्षेत्र, कृषि अनुसंधान संस्थान और राष्ट्रीय भौतिक प्रयोगशाला का भी दौरा किया। ग्वेरा ने नई दिल्ली में चिली के राजदूत के साथ मुलाकात की और ऑल इंडिया रेडियो के पत्रकार केपी भानुमति को साक्षात्कार भी दिया। ग्वेरा भारत रवाना होने से पहले कोलकाता भी गए थे। ग्वेरा हिंसक संघर्ष को प्राथमिकता देने वालों में से थे। इसके बावजूद, वे महात्मा गांधी के प्रशंसक भी थे। क्यूबा लौटने पर, ग्वेरा ने लिखा, "भारत में, युद्ध शब्द लोगों की भावना से इतना दूर है कि उन्होंने स्वतंत्रता के लिए अपने संघर्ष के कठिनतम क्षण में भी इसका इस्तेमाल नहीं किया। सामूहिक असंतोष की अहिंसात्मक अभिव्यक्ति के लिए किए गए महान आंदोलनों ने अंग्रेजी उपनिवेशवाद को उस भूमि को हमेशा के लिए छोड़ने पर मजबूर कर दिया, जिसे उसने पिछले डेढ़ सौ साल तक तबाह किया था।"
ग्वेरा की यात्रा के सिर्फ छह महीने बाद जनवरी 1960 में भारत ने हवाना में अपना दूतावास खोला। इस बात का इसलिए विशेष महत्व था क्योंकि इससे क्यूबा को यह संदेश मिला कि उसकी क्रांति में भारत उसके साथ खड़ा है। क्यूबा नई दिल्ली में एक दूतावास रखता है।
दोनों देशों के नेताओं के बीच कई उच्च स्तरीय दौरे हुए हैं। क्यूबा के राष्ट्रपति फिदेल कास्त्रो ने 1973 और 1983 में भारत का दौरा किया। भारतीय प्रधान मंत्री राजीव गांधी और मनमोहन सिंह ने क्रमशः 1985 और 2006 में क्यूबा का दौरा किया।
भारत ने हमेशा संयुक्त राष्ट्र महासभा के उन प्रस्तावों में क्यूबा का पक्ष लिया है, जो क्यूबा पर संयुक्त राज्य अमेरिका की घाटबंधी को समाप्त करने का आह्वान करते हैं। क्यूबा ने सार्वजनिक रूप से संयुक्त राष्ट्र सुरक्षा परिषद में एक स्थायी सीट के लिए कई मौकों पर भारत की उम्मीदवारी के लिए समर्थन व्यक्त किया है। दोनों राष्ट्र गुटनिरपेक्ष आंदोलन के सदस्य भी हैं। फिदेल कास्त्रो ने कहा, "भारत की परिपक्वता ..., गुटनिरपेक्ष आंदोलन की नींव रखने वाले सिद्धांतों का इसका बिना शर्त पालन करना हमें यह आश्वासन देता है कि इंदिरा गांधी [ भारत की तत्कालीन प्रधानमंत्री] के कुशल नेतृत्व में गुटनिरपेक्ष देश शांति, राष्ट्रीय स्वतंत्रता और विकास के लिए गढ़ के रूप में अपनी महत्वपूर्ण भूमिका निभाते रहेंगे।”
आर्थिक संबंध
1980 के दशक में क्यूबा और भारत के बीच द्विपक्षीय व्यापार लगभग 300 मिलियन अमेरिकी डॉलर था, जो कि उस समय के हिसाब से काफ़ी ज़्यादा था। हालांकि, 1991 में सोवियत संघ के विघटन और 1990 के दशक में भारत में आर्थिक उदारीकरण के बाद, देशों के बीच द्विपक्षीय व्यापार में तेजी से गिरावट देखी गई। 2014-15 में द्विपक्षीय व्यापार केवल $38.89 मिलियन था। क्यूबा को भारत का निर्यात $ 37.32 मिलियन था, जबकि भारत में आयात 1.57 मिलियन डॉलर था।
भारत से क्यूबा को निर्यात की जाने वाली मुख्य वस्तुओं में फार्मास्युटिकल उत्पाद, कार्बनिक रसायन, प्लास्टिक और रबर लेख, मशीनरी और यांत्रिक उपकरण हैं।
भारत में क्यूबा को निर्यात होने वाली मुख्य वस्तुओं में सिगार, कच्ची खाल और खाल और चमड़े सहित तम्बाकू उत्पाद हैं।
भारतीय विदेशी सहायता
भारत ने 1995 में क्यूबा को एक 5 किलोवाट सौर ऊर्जा संयंत्र और inr 500000 के स्पेयर पार्ट्स का दान दिया। 2008 में, भारत ने क्यूबा सरकार को दिया गया $62 मिलियन का ऋण ब्याज-सहित माफ़ कर दिया था। भारत ने अगस्त-सितंबर 2008 में तूफान गुस्ताव, इके और पालोमा के बाद क्यूबा को 2 मिलियन डॉलर नकद प्रदान किए। भारत ने क्यूबा के नागरिकों के लिए इंडिया क्यूबा नॉलेज सेंटर में तीन साल का प्रशिक्षण कार्यक्रम चलाया, जो जुलाई 2010 में पूर्ण हुआ। एनआईआईटी द्वारा संचालित इस केंद्र ने कई क्षेत्रों में 1900 से अधिक क्यूबों को प्रशिक्षण प्रदान किया।
भारत ने क्यूबा के एक भूकंप के दौरान दो मिलियन डॉलर की मदद राशि भी प्रदान की।
नवंबर 2013 में, भारत ने क्यूबा में एक एस्ट्रो टर्फ हॉकी पिच के निर्माण के लिए $ 1 मिलियन का दान दिया।
क्यूबा के नागरिक भारतीय तकनीकी और आर्थिक सहयोग कार्यक्रम और भारतीय सांस्कृतिक संबंध परिषद (ICCR) के तहत छात्रवृत्ति के लिए पात्र हैं। 1989 और 2016 के बीच, भारत में कई क्षेत्रों में 671 क्यूबानों ने प्रशिक्षण प्राप्त किया है।
"भारत की रोटी"
1992 में, जब क्यूबा बहुत कष्ट से गुजर रहा था, तब भारत ने इसे को 10,000 टन गेहूं और 10,000 टन चावल मुहैया कराया था। फिदेल कास्त्रो ने इस दान को "भारत की रोटी" कहा, क्योंकि यह प्रत्येक क्यूबा के प्रत्येक नागरिक को एक-एक रोटी देने के लिए पर्याप्त था।
सांस्कृतिक संबंध
योग क्यूबा सरकार के स्वास्थ्य पाठ्यक्रम का एक हिस्सा है। क्यूबा में रवींद्रनाथ टैगोर की जयंती वार्षिक रूप से मनाई जाती है। 7 मई 2007 को, ICCR द्वारा दान की गई टैगोर की एक प्रतिमा का हवाना में अनावरण किया गया था। हवाना में Casa de Asia (कासा दे आसिया, एशिया भवन) के पुस्तकालय का नाम टैगोर के नाम पर रखा गया है। महात्मा गांधी और मदर टेरेसा की प्रतिमाएँ भी हवाना में मौजूद हैं।
खेल
क्यूबा और भारत ने 2007 में तत्कालीन भारतीय खेल मंत्री मणिशंकर अय्यर की यात्रा के दौरान खेलों में सहयोग पर एक समझौते पर हस्ताक्षर किए। इसके बाद, इंडियन एमेच्योर बॉक्सिंग फेडरेशन और आर्मी स्पोर्ट्स इंस्टीट्यूट, पुणे ने क्यूबा से कई कोच नौकरी पर रखे हैं। 2013 में, भारत ने क्यूबा में प्रशिक्षण प्राप्त करने के लिए 32 भारतीय कोच भेजे।
क्यूबा में भारतीय
क्यूबा में भारतीय समुदाय 20 वीं सदी की शुरुआत से मौजूद है जब भारतीय गिर्मिटिया मजदूर (जो जमैका और कैरिबियन के अन्य हिस्सों से आए थे), गन्ने के बागानों में काम करने के लिए क्यूबा आए थे। फरवरी 2016 में लगभग 200 क्यूबाई नागरिक भारतीय मूल के हैं। उनमें से अधिकांश ग्वांतानामो प्रांत में रहते हैं, और अधिकांश को पूरी तरह से स्थानीय संस्कृति में आत्मसात किया गया है, हालांकि कुछ अभी भी भारतीय नाम हैं।
क्यूबा में भारतीय नागरिकों का एक छोटा सा समुदाय मौजूद है, जिसमें ईसाई नन, मेडिकल छात्र और भारतीय मूल के वे व्यक्ति जिन्होंने क्यूबा के नागरिकों से विवाह किया है। समुदाय मुख्य रूप से हवाना में रहता है। भारतीय मूल के कुछ व्यापारी भी हैं।
क़ब्र
कब्र उस स्थान को कहते हैं जहाँ किसी व्यक्ति अथवा जीव-जंतु को उसके देहांत के बाद दफ़नाया जाता है। कब्रें आम तौर पर एक अलग क्षेत्र में पाई जाती हैं जिसे क़ब्रिस्तान कहा जाता है। कब्र के ऊपर यदि कोई इमारत बनाई जाए तो उसे मक़बरा कहा जाता है। कब्रिस्तान में कब्रों को सामान्यतः एक पत्थर (शिला) से चिन्हित किया जाता है, परन्तु चिन्हीकरण विस्तृत भी हो सकता है।
कब्र एक से अधिक व्यक्तियों/जीवों की भी हो सकती हैं। ऐतिहासिक रूप से महामारी फैलने पर सामूहिक कब्रों का प्रयोग भी किया गया है।
मछली का तेल
मछली के ऊतकों से निर्मित तेल मछली का तेल (Fish oil) कहलाता है। मछली के तेल में ओमेगा-३ वसा अम्ल (EPA तथा DHA) होते हैं जो शरीर के शोथ (inflammation) को कम करते हैं। इनके अन्य स्वास्थ्य लाभ भी हैं। किन्तु यह बात अभी तक सिद्ध नहीं की जा सकी है कि मछली के तेल के सेवन से हृदयाघात नहीं होता।
कटौतिया गाँव, मनेर (पटना)
कटौतिया मनेर, पटना, बिहार स्थित एक गाँव है।
भैंसदेही विधानसभा निर्वाचन क्षेत्र
भैंसदेही विधानसभा क्षेत्र मध्य भारत में मध्य प्रदेश राज्य के 230 विधानसभा निर्वाचन क्षेत्रों में से एक है। यह बेतूल (लोकसभा निर्वाचन क्षेत्र) का एक खंड है।
यह बैतूल जिले के अन्तर्गत आता है।
कॊसिनॆपल्लॆ (कडप)
कॊसिनॆपल्लॆ (कडप) में भारत के आन्ध्रप्रदेश राज्य के अन्तर्गत के कडप जिले का एक गाँव है।
चनोली, कनालीछीना तहसील
चनोली, कनालीछीना तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
बनी, कठुआ
बनी (Bani) भारत के जम्मू और कश्मीर राज्य के कठुआ ज़िले में स्थित एक गाँव है। यह इसी नाम की तहसील का मुख्यालय भी है। यह एक रमणीय पर्वतीय स्थल है, लेकिन सर्दियों में हिमपात से यहाँ यातायात कठिन हो जाता है। यहाँ का शक्ति माता मंदिर प्रसिद्ध है।
३० मार्च
३० मार्च ग्रेगोरी कैलंडर के अनुसार वर्ष का ८९वाँ (लीप वर्ष में ९०वाँ) दिन है। वर्ष में अभी और २७६ दिन बाकी है।
जन्म
पलक मुच्छल, भारतीय पार्श्व गायिका
निधन
1664 - गुरु हर किशन, सिक्ख धर्म आठवें गुरु।
आयुष शर्मा
आयुष शर्मा (जन्म 26 अक्टूबर 1990) एक भारतीय अभिनेता हैं जो हिंदी फिल्मों में काम करते हैं। उन्होंने फिल्म अभिनय की शुरुआत बहनोई सलमान खान के प्रोडक्शन की फिल्म लवयात्री (2018) से की थी, जिसे समीक्षकों द्वारा ख़राब बताया गया था और यह बॉक्स ऑफिस पर असफल रही। उन्होंने अपनी अगली फिल्म एंटीम: द फाइनल ट्रुथ में सलमान खान के साथ अभिनय किया और वो फिल्म भी बुरी तरह से असफल रही। इस फिल्म की भयानक पटकथा के लिए भारी आलोचना की गई थी।
प्रारंभिक जीवन
आयुष शर्मा का जन्म 26 अक्टूबर 1990 को मंडी, हिमाचल प्रदेश में अनिल और सुनीता शर्मा के घर हुआ था। उनका एक भाई भी हैं जिसका नाम आश्रय शर्मा है। वह अनुभवी कांग्रेस नेता पंडित सुख राम के पोते हैं जो पूर्व कैबिनेट मंत्री हैं। शर्मा का परिवार 50 साल से भी ज्यादा समय से राजनीति से जुड़ा हुआ है और हिमाचल की राजनीति में एक खास स्थान रखता है।
करियर
वह अपनी अगली एक्शन फिल्म क्वाथा में इसाबेल कैफ के साथ दिखाई देंगे, यह फिल्म 2019 से विलंबित है।  मई 2022 में उन्होंने पुष्टि की कि वह फिल्म कभी ईद कभी दीवाली में सलमान खान के साथ फिर से काम करेंगे, जिसमें वह उनकें भाई की भूमिका में होंगें।
व्यक्तिगत जीवन
आयुष शर्मा ने 18 नवंबर 2014 को सलमान खान की छोटी दत्तक बहन अर्पिता खान से शादी की। उनका एक बेटा आहिल और एक बेटी आयत है।
भगौतीपुर गाँव, हंडिया (इलाहाबाद)
भगौतीपुर हंडिया, इलाहाबाद, उत्तर प्रदेश स्थित एक गाँव है।
जनसांख्यिकी
2000
मिनेसोटा
मिनेसोटा (Minnesota) संयुक्त राज्य के मध्यपश्चिमी और उत्तरी क्षेत्रों में स्थित राज्य है। मिनेसोटा को 11 मई 1858 को 32वें अमेरिकी राज्य के रूप में स्वीकार किया गया था। इस राज्य में झीलों की एक बड़ी संख्या है, और यह "10,000 झीलों की भूमि" नारे द्वारा जाना जाता है। अमेरिका में मिनेसोटा क्षेत्र में 12वांं सबसे बड़ा और 21वां सबसे अधिक आबादी वाला राज्य है। यूरोपीय लोगों के बसने तक मिनेसोटा में कई मूल अमेरिकी जातियाँ निवास करती थी।
मिनेसोटा के लगभग 60 प्रतिशत निवासी मिनियापोलिस-सेंट पॉल महानगरीय क्षेत्र में रहते हैं जो कि परिवहन, व्यापार, उद्योग, शिक्षा और सरकार का केंद्र है। राज्य के बाकी हिस्सों में पश्चिम में गहन कृषि के लिए दिया गया प्रेरी है और दक्षिणपूर्व में पतझड़ी जंगल शामिल है। 19वीं और 20वीं शताब्दी के दौरान, बड़ी संख्या में यूरोपीय निवासियों ने राज्य में प्रवेश किया, जो मुख्य रूप से स्कैंडिनेविया और जर्मनी से आए थे। मिनेसोटा का जीवन स्तर संयुक्त राज्य अमेरिका में सबसे ज्यादा है और वह देश में सबसे अधिक शिक्षित और धनी राज्यों में से एक है। 2010 की जनगणना के मुताबिक राज्य की जनसंख्या 53,03,925 है।
बीटा लीब्राए तारा
बीटा लीब्राए (Beta Librae) या β लीब्राए (β Librae) या उत्तर विशाख (North Vishakha) या ज़ुबन अल-शमाली (Zubenelschamali) तुला तारामंडल का सबसे रोशन तारा है। यह हमारे सौर मंडल से अनुमानित 185 प्रकाशवर्ष की दूरी पर स्थित एक B8 V का मुख्य अनुक्रम तारा है। पृथ्वी की सतह से इसका सापेक्ष कांतिमान +2.6 दिखता है।
पारम्परिक भारतीय नाम
अल्फ़ा लीब्राए और बीटा लीब्राए संस्कृत में विशाख नामक नक्षत्र कहलाते हैं। अथर्व वेद में यह दो तारे समृद्धि के प्रतीक माने गए हैं।
ज्येष्ठा तारे से ऐतिहासिक तुलना
इतिहास में इरैटोस्थनिज़ ने 276 - 195 ईसापूर्व काल में लिखा कि बीटा लीब्राए ज्येष्ठा तारे (Antares) से अधिक तेजस्वी है और इसके 350 वर्ष पश्चात टोलेमी ने लिखा कि बीटा लीब्राए और ज्येष्ठा बराबर के तेजस्वी हैं। आधुनिक काल में ज्येष्ठा तारा बीटा लीब्राए से काफ़ी अधिक तेजस्वी है। इस परिवर्तन का कारण अज्ञात है - सम्भव है कि ज्येष्ठा की तेजस्विता बढ़ी है या फिर बीटा लीब्राए के एक परिवर्ती तारे होने के कारण यह देखा गया हो।
वियतनाम की राष्ट्रीय फुटबॉल टीम
वियतनाम की राष्ट्रीय फुटबॉल टीम का प्रतिनिधित्व करता वियतनाम अंतरराष्ट्रीय में फुटबॉल और द्वारा नियंत्रित किया जाता है। 19 वीं शताब्दी में फ्रेंच द्वारा शुरू किए गए खेल के परिणामस्वरूप वियतनाम का फुटबॉल का एक लंबा इतिहास रहा है। हालांकि, 20 वीं शताब्दी के दौरान देश में हुए विभिन्न संघर्षों के कारण, इन समय के दौरान वियतनामी फुटबॉल के विकास में काफी बाधा आई। जबकि वियतनाम उत्तर और दक्षिण वियतनाम में विभाजित था, दो राष्ट्रीय टीमों का अस्तित्व था और दोनों को अलग-अलग शासी निकायों द्वारा नियंत्रित किया गया था। 1976 में दोनों देशों के एकीकरण के बाद, अलग-अलग शासी निकाय को संयुक्त कर दिया गया और वियतनाम फुटबॉल महासंघ का नाम बदल दिया गया।1990 के दशक के बाद से जब वियतनाम ने वैश्विक विश्व फुटबॉल को फिर से हासिल किया, तो खेल जल्द ही वियतनामी समाज का हिस्सा बन गया और दर्दनाक वियतनाम युद्ध और बाद में संघर्षों के कारण देश की नकारात्मक प्रतिष्ठा से लड़ने के लिए एक हथियार बन गया। इसने राष्ट्रीय टीम को वियतनामी राष्ट्रवाद का हिस्सा बना दिया और दुनिया भर में भावुक समर्थन में योगदान दिया। वियतनामी समर्थकों को सबसे अच्छे और सबसे भावुक प्रशंसकों में से कुछ के रूप में जाना जाता है, जो टीम की उपलब्धियों पर बड़े समारोहों के लिए प्रसिद्ध हैं, भले ही यह एक वरिष्ठ या युवा पक्ष हो।
इतिहास
वियतनाम में फुटबॉल की शुरूआत ने 1896 में औपनिवेशिक फ्रांसीसी कोचीनिना के युग के दौरान इसकी जड़ें खोज लीं । प्रारंभिक चरण में, खेल केवल फ्रांसीसी सिविल सेवकों, व्यापारियों और सैनिकों के बीच खेला जाता है। फ्रांसीसी ने तब स्थानीय वियतनामी को फुटबॉल और कई अन्य खेल खेलने के लिए प्रोत्साहित किया, जो उन्हें राजनीति से उनकी रुचि को हटाने के लिए पेश किया गया था, जिसके परिणामस्वरूप खेल अन्य क्षेत्रों में फैला हुआ था, ज्यादातर उत्तरी और मध्य क्षेत्र।  20 जुलाई 1908 को, अखबार दक्षिणी ल्यूक टैन वैन ने पहली बार दो स्थानीय वियतनामी टीमों के बीच मैच की सूचना दी।  एक पहली फुटबॉल गाइडबुक, जिसे 1925 में वियतनामी युवाओं के बीच रुचि को आकर्षित करने के लिए एक स्थानीय वियतनामी चिकित्सक ने फाम वान टायक नाम से प्रकाशित किया।  1928 तक, वियतनामी ने एनामाइट स्पोर्ट्स ब्यूरो की स्थापना की और उसी वर्ष उन्होंने सिंगापुर में प्रतिस्पर्धा करने के लिए एक वियतनामी फुटबॉल टीम भेजी। तब और स्थानीय फुटबॉल क्लब उत्तरी और दक्षिणी दोनों वियतनाम में स्थापित हुए, हालांकि द्वितीय विश्व युद्ध के बाद ऐसा नहीं हुआ कि इस क्षेत्र में फुटबॉल क्लब अधिक संगठित होने लगे। यह समय था जब वियतनाम ने साइगॉन में कोरिया के खिलाफ अपना पहला अंतरराष्ट्रीय मैच खेला, जिसमें वे 2-4 से हार गए।दो राष्ट्रीय फुटबॉल टीमों का अस्तित्व तब था जब वियतनाम दक्षिण वियतनाम और उत्तरी वियतनाम में विभाजित था। दक्षिण की टीम ने पहले दो एएफसी एशियाई कप फाइनल ( 1956 एएफसी एशियाई कप और 1960 एएफसी एशियाई कप ) में भाग लिया और दोनों बार चौथे स्थान पर रही। उन्होंने 1959 में थाईलैंड में पहला दक्षिण पूर्व एशियाई खेल जीता। टीम ने 1974 के फीफा विश्व कप के लिए भी योग्यता दर्ज की, थाईलैंड को 1-0 से हराकर अपने ग्रुप ओपनिंग मैच को 4-4 से गंवाकर जापान को और हांगकांग को 0-1 से हराया। टीम ने अपना आखिरी गेम 1975 में मलेशिया के खिलाफ खेला था जिसमें वे 0–3 से हार गए थे। इस बीच, उत्तर से टीम कम सक्रिय थी, एएफसी और फीफा का सदस्य नहीं होने के कारण, अक्सर 1956 और 1966 के बीच अन्य कम्युनिस्ट राज्यों के खिलाफ खेल रहे थे। चीन पीआर के खिलाफ उनका पहला मैच था, जिसमें वे हेड कोच ट्रूंग टैन बुउ के हाथों 3-5 से हार गए थे। = सन्दर्भ =
सांकेतिक भाषा
संकेत भाषा (या सांकेतिक भाषा) एक ऐसी भाषा है, जो अर्थ सूचित करने के लिए श्रवणीय ध्वनि पैटर्न में संप्रेषित करने के बजाय, दृश्य रूप में सांकेतिक पैटर्न (हस्तचालित संप्रेषण, अंग-संकेत) संचारित करती है-जिसमें वक्ता के विचारों को धाराप्रवाह रूप से व्यक्त करने के लिए, हाथ के आकार, विन्यास और संचालन, बांहों या शरीर तथा चेहरे के हाव-भावों का एक साथ उपयोग किया जाता है।
जहां भी बधिर लोगों का समुदाय मौजूद हो, वहां संकेत भाषा का विकास होता है। उनके पेचीदा स्थानिक व्याकरण, उच्चरित भाषाओं के व्याकरण से स्पष्ट रूप से अलग है। दुनिया भर में सैकड़ों संकेत भाषाएं प्रचलन में हैं और स्थानीय बधिर समूहों द्वारा इनका उपयोग किया जा रहा है। कुछ संकेत भाषाओं ने एक प्रकार की क़ानूनी मान्यता हासिल की है, जबकि अन्य का कोई महत्व नहीं है।
सांकेतिक भाषा का इतिहास
संकेत भाषा का प्रारंभिक लिखित अभिलेख ई.पू. पांचवी शताब्दी में प्लेटो की क्रेटीलस में देखा गया, जहां सुकरात कहते हैं: "अगर हमारे पास आवाज़ या ज़ुबान नहीं होती और हम एक दूसरे से विचार व्यक्त करना चाहते, तो क्या हम अपने हाथों, सिर और शरीर के बाक़ी अंगों के संचालन द्वारा संकेत करने की कोशिश नहीं करते, जैसा कि इस समय मूक लोग करते हैं?" ऐसा लगता है कि बहरे लोगों ने समूचे इतिहास में संकेत भाषाओं का उपयोग किया है।
दूसरी सदी यहूदिया में, मिश्नाह गिट्टिन प्रकरण रिकॉर्डिंग में निर्धारित है कि व्यावसायिक लेनदेन के उद्देश्य के लिए "एक बधिर-मूक इशारों से संवाद कर सकता है। बेन बथीरा कहता है कि वह होंठ की गति के माध्यम से भी ऐसा कर सकता है।" यह शिक्षा यहूदी समाज में सुविख्यात है जहां मिश्ना का अध्ययन बचपन से ही अनिवार्य किया गया है।
1620 में, जुआन पाब्लो बोनेट ने मैड्रिड में Reducción de las letras y arte para enseñar a hablar a los mudos प्रकाशित किया (अक्षरों का न्यूनीकरण और मूक लोगों को बोलना सिखाने की कला). इसे स्वर-विज्ञान और लोगोपीडिया का पहला आधुनिक ग्रंथ माना जाता है, जिसमें मूक या बधिर लोगों के संप्रेषण में सुधार के लिए हस्तचालित वर्णमाला के रूप में, हस्तचालित संकेतों के उपयोग द्वारा बधिर लोगों को मौखिक शिक्षा की विधि स्थापित की गई है।
बोनेट की संकेत भाषा से, चार्ल्स-माइकेल डी लेपी ने 18वीं सदी में अपनी वर्णमाला पुस्तिका प्रकाशित की, जो वर्तमान समय तक फ़्रांस और उत्तरी अमेरिका में मूल रूप से अपरिवर्तित मौजूद है।
अक्सर संकेत भाषाएं बधिर छात्रों के विद्यालयों के आस-पास विकसित हुई हैं। 1755 में, अब्बे डी लेपी ने पैरिस में बधिर बच्चों के लिए प्रथम विद्यालय की स्थापना की; यक़ीनन लॉरेंट क्लर्क उस विद्यालय का सुविख्यात स्नातक था। 1817 में क्लर्क, थॉमस हॉपकिन्स गलाउडेट के साथ हार्टफ़ोर्ड, कनेक्टिकट में अमेरिकन स्कूल फ़ॉर द डेफ़ की स्थापना के लिए संयुक्त राष्ट्र अमेरिका गए। गलाउडेट के बेटे, एडवर्ड माइनर गलाउडेट ने 1857 में बधिरों के लिए वाशिंगटन, डी.सी. में एक विद्यालय स्थापित किया, जो 1864 में नेशनल डेफ़-म्यूट कॉलेज बन गया। अब गलाउडेट यूनिवर्सिटी कहलाते हुए, यह विश्व भर में बधिर लोगों के लिए एकमात्र उदार कला विश्वविद्यालय है।
आम तौर पर, प्रत्येक बोली जाने वाली भाषा की एक पूरक संकेत भाषा होती है जैसे कि प्रत्येक भाषाई जनसंख्या में बहरे सदस्य शामिल होते हैं, जो संकेत भाषा जनित करते हैं। ठीक उसी प्रकार जैसे भौगोलिक या सांस्कृतिक बल जनसंख्या को अलग करते हैं और विभिन्न और पृथक मौखिक भाषाएं बनती हैं, वही बल संकेत भाषाओं को भी परिचालित करते हैं और इसलिए वे स्थानीय मौखिक भाषाओं के समान ही लगभग उन्हीं क्षेत्रों में समय के साथ अपनी पहचान क़ायम रखने की ओर प्रवृत्त होते हैं। यह तब भी होता है जब भले ही संकेत भाषाओं का स्थलीय मौखिक भाषा से कोई संबंध नहीं होता है, जहां वे उत्पन्न हुए हों. हालांकि इस पैटर्न के उल्लेखनीय अपवाद भी हैं, क्योंकि एक ही मौखिक भाषा बोलने वाले भौगोलिक क्षेत्रों में विविध, असंबद्ध संकेत भाषाएं मौजूद हैं। एक 'राष्ट्रीय' सांकेतिक भाषा के अंतर्गत परिवर्तनों को सामान्यतः बधिरों के लिए आवासीय विद्यालयों की भौगोलिक अवस्थिति से सह-संबद्ध किया जा सकता है।
संकेत की भाषिकी
भाषाई संदर्भ में संकेत भाषा, इस आम ग़लतफहमी के बावजूद भी कि वे "वास्तविक भाषाएं" नहीं हैं, उतनी ही समृद्ध और जटिल है जितनी कि कोई मौखिक भाषा. पेशेवर भाषाविदों ने कई संकेत भाषाओं का अध्ययन किया और पाया कि प्रत्येक भाषाई घटक को सही भाषा के रूप में वर्गीकृत करने की आवश्यकता है।
संकेत भाषाएं माइम नहीं हैं - दूसरे शब्दों में, संकेत पारंपरिक हैं, अक्सर यादृच्छिक और ज़रूरी नहीं कि उनके निर्देश्य से दृश्य संबंध रखते हों, ठीक उसी प्रकार जैसे कि मौखिक भाषा अनुकरणमूलक नहीं हैं। जबकि मौखिक भाषा की तुलना में संकेत भाषाओं में दृश्यात्मकता अधिक व्यवस्थित और व्यापक है, तथापि अंतर स्पष्ट नहीं है। ना ही वे मौखिक भाषा का दृश्यात्मक प्रतिपादन हैं। उनके अपने जटिल व्याकरण हैं और सरल से ठोस, उदात्त से अमूर्त तक, किसी भी विषय पर चर्चा करने के लिए इस्तेमाल किए जा सकते हैं।
मौखिक भाषाओं की तरह, संकेत भाषाएं प्राथमिक, अर्थहीन इकाइयों (स्वनिम; संकेत भाषाओं के मामले में जो चेरीम कहलाते थे) को सार्थक अर्थगत इकाइयों में संगठित करते हैं। संकेत के तत्व हैं हाथ का आकार (Handshape), दिग्विन्यास (Orientation) (या हथेली का विन्यास), स्थान (Location) (या अभिव्यक्ति का स्थान), गति (Movement) और बिना हस्तचालन के अंकक (या चेहरे के हाव-भाव (Expression)), जिसे परिवर्णी शब्द HOLME के रूप में सारबद्ध किया गया है।
बधिरों की सांकेतिक भाषाओं के सामान्य भाषाई विशेषताएं हैं अनुवर्गों का व्यापक उपयोग, उच्च मात्रा में स्वर-परिवर्तन और विषय-टिप्पणी वाक्यविन्यास. संकेत भाषा द्वारा एक साथ दृश्यात्मक क्षेत्र के विभिन्न हिस्सों में अर्थ पैदा करने की क्षमता से कई अनूठी विशेषताएं उभरती हैं। उदाहरण के लिए, सांकेतिक संदेश के प्राप्तकर्ता हाथ, चेहरे का हाव-भाव और शारीरिक मुद्रा के एक ही क्षण में संचालन से अर्थ पढ़ सकते हैं। यह मौखिक भाषाओं के विपरीत है, जहां शब्द की रचना करने वाली ध्वनियां अधिकतर अनुक्रमिक हैं (स्वर एक अपवाद रहा है).
मौखिक भाषाओं के साथ सांकेतिक भाषाओं का संबंध
एक आम ग़लत धारणा है कि सांकेतिक भाषाएं किसी न किसी रूप में मौखिक भाषाओं पर निर्भर हैं, अर्थात्, वे मौखिक भाषा को हाव-भाव में व्यक्त करती है, या इनका आविष्कार उन लोगों द्वारा किया गया, जो सुन सकते हैं। थॉमस हॉपकिन्स गलाउडेट जैसे बधिर विद्यालयों के श्रवण शक्ति वाले शिक्षकों को अक्सर ग़लत तरीके से संकेत भाषा के "आविष्कारक" के रूप में संदर्भित किया जाता है।
संकेत भाषाओं में हस्तचालित वर्णमाला (अंगुली वर्तनी) का प्रयोग किया जाता है, अधिकांशतः व्यक्तिवाचक संज्ञा और मौखिक भाषाओं से लिए गए तकनीकी या विशिष्ट शब्दावली के लिए. अंगुली वर्तनी के प्रयोग को किसी समय इस बात का प्रमाण माना जाता था कि संकेत भाषाएं, मौखिक भाषाओं का सरल रूप होती हैं, परंतु वास्तव में यह अनेक साधनों में से केवल एक है। अंगुली वर्तनी कभी-कभी नए चिह्नों का स्रोत भी हो सकती है, जिन्हें शाब्दिक संकेत कहा जाता है।
समग्रतः बधिर सांकेतिक भाषाएं मौखिक भाषाओं से स्वंतंत्र हैं और विकास के लिए वे स्वयं अपने मार्ग का अनुसरण करती हैं। उदाहरणत:, ब्रिटिश संकेत भाषा तथा अमेरिकी संकेत भाषा बहुत भिन्न तथा परस्पर अस्पष्ट‍ हैं, जबकि ब्रिटेन तथा अमेरीका के श्रवण शक्ति वाले लोग एक ही मौखिक भाषा का प्रयोग करते हैं।
इसी प्रकार, जिन देशों में सर्वत्र एक ही मौखिक भाषा का प्रयोग होता है, वहां दो या अधिक संकेत भाषाएं हो सकती हैं; जबकि ऐसे क्षेत्र में, जहां एक से अधिक मौखिक भाषाएं हों, वे संभवतः केवल एक ही सांकेतिक भाषा का प्रयोग कर सकती हैं। दक्षिण अफ्रीका, जहां 11 मौखिक राजभाषाएं और इतनी ही संख्या में अन्य व्यापक रूप से प्रयुक्त मौखिक भाषाएं मौजूद हैं, इसका एक अच्छा उदाहरण है। देश के विभिन्न भौगोलिक क्षेत्रों को सेवा प्रदान करने वाले बधिरों के दो प्रमुख शिक्षण संस्थानों के उसके इतिहास के कारण वहां केवल एक सांकेतिक भाषा प्रचलन में है।
1972 में, उरसुला बेलुगी, एक संज्ञानात्मक तंत्रिका वैज्ञानिक तथा मनोभाषाशास्त्री ने अंग्रेजी तथा अमेरिकी सांकेतिक भाषा में पारंगत कई लोगों से अंग्रेज़ी में एक कहानी सुनाने और फिर ASL में या विपर्यतः बदलने को कहा. परिणामों में 4.7 शब्द प्रति सेकंड तथा 2.3 संकेत प्रति सेकंड की औसत पाई गई। हालांकि, कहानी के लिए केवल 122 संकेतों की आवश्यकता थी, जबकि 210 शब्दों की ज़रूरत थी; अत: दोनों प्रकार से कहानी को सुनाने में बराबर समय लगा। उरसुला ने फिर यह देखने के लिए परीक्षण किया कि कहीं ASL में कोई महत्वपूर्ण जानकारी छूट तो नहीं गई। एक द्विभाषी व्यक्ति को ASL में एक कहानी अनुवाद के लिए दी गई। एक और द्विभाषी संकेतकर्ता, जो केवल संकेत देख सकता था, उसने फिर उस कहानी को वापस अंग्रेजी में अनूदित किया: संकेत भाषा में सूचित जानकारी मूल कहानी के समान ही थी। इस अध्ययन का दायरा हालांकि सीमित है, पर इससे पता चलता है कि मौखिक अंग्रेज़ी की तुलना में ASL संकेतों में जानकारी अधिक है: मौखिक अंग्रेज़ी के 1.3 की तुलना में 1.5 तर्क वाक्य प्रति सेकंड.
स्थानिक व्याकरण और समकालीनता
संकेत भाषाएं दृश्य माध्यम (दृष्टि) की अनूठी विशेषताओं का दोहन करती हैं। मौखिक भाषा सीधी होती है; एक समय में केवल एक ही ध्वनि उत्पन्न या प्राप्‍त की जा सकती है। दूसरी ओर, सांकेतिक भाषा दृश्यात्मक होती है; अत: एक ही बार में पूरे दृश्य को देखा जा सकता है। जानकारी को एक साथ कई चैनलों में लोड और व्यक्त किया जा सकता है। बतौर उदाहरण अंग्रेज़ी में एक वाक्यांश बोला जा सकता है, "मैं वाहन से यहां पहुंचा". इस वाक्य में यात्रा संबंधी जानकारी जोड़ने के लिए, एक लंबा वाक्यांश कहना पड़ेगा या कोई दूसरा वाक्य जोड़ना होगा कि "मैं एक घुमावदार सड़क से यहां पहुंचा" या "मैं यहां वाहन से पहुंचा। यात्रा बड़ी सुखद थी।" हालांकि, अमेरिकी सांकेतिक भाषा में, सड़क के आकार के बारे में जानकारी या यात्रा की सुखद प्रकृति को हाथ की गति से क्रिया रूप में प्रस्तुत करते हुए या शारीरिक या चेहरे के हाव-भाव जैसे बिना हस्तचालन के संकेतों का लाभ उठाते हुए, उसी समय जब 'यात्रा' शब्द का संकेत दिया जा रहा हो, एक साथ व्यक्त किया जा सकता है। इसलिए, जबकि अंग्रेजी वाक्यांश "मैं यहां वाहन से आया और मेरी यात्रा सुखद थी" अमेरिकी सांकेतिक भाषा "मैं यहां वाहन से पहुंचा" से लंबी हो सकती है, दोनों की लंबाई एक समान है।
वास्तव में, वाक्य-रचना के संदर्भ में, ASL अंग्रेज़ी की तुलना में मौखिक जापानी के अधिक नज़दीक है।
संकेत भाषाओं का वर्गीकरण
हालांकि बधिर समुदायों में संकेत भाषाएं मौखिक भाषाओं के साथ या उनसे हट कर स्वाभाविक रूप से उभरी हैं, वे मौखिक भाषाओं से संबंधित नहीं हैं और उनके मूल में व्याकरण की अलग संरचना है। हस्तचालित रूप से कूटबद्ध भाषाओं के रूप में जाने गए संकेत "भाषाओं" के समूह को मौखिक भाषाओं के सांकेतिक विधियों के रूप में अधिक सही तौर पर समझा गया है और इसलिए वे अपनी संबद्ध मौखिक भाषाओं के भाषा परिवार से संबंध रखती हैं। उदाहरण के लिए, ऐसी कई अंग्रेज़ी की सांकेतिक कूटबद्ध भाषाएं मौजूद हैं।
सांकेतिक भाषाओं पर बहुत कम ऐतिहासिक भाषावैज्ञानिक शोध हुआ है और संकेत भाषाओं के बीच शाब्दिक आंकड़ों की तुलना तथा इस बात पर कुछ चर्चा कि क्या कतिपय संकेत भाषाएं, भाषा या भाषाओं के परिवार की बोलियां हैं, आनुवंशिक संबंध को निर्धारित करने के कम प्रयास हुए हैं। बधिर विद्यालयों की स्थापना (अक्सर विदेश में प्रशिक्षित शिक्षकों द्वारा), या राजनैतिक वर्चस्व के कारण, प्रवास के माध्यम से भाषाएं विस्तृत हो सकती हैं।
भाषा संपर्क आम है, जिससे पारिवारिक वर्गीकरण कठिन हो जाता है-अक्सर यह स्पष्ट नहीं हो पाता कि शाब्दिक समानता अन्य भाषा से शब्द ग्रहण करने के कारण है या सामान्य मूल भाषा के कारण. संकेत भाषाओं के बीच, सांकेतिक और मौखिक भाषाओं (संपर्क संकेत) के बीच और व्यापक समुदाय द्वारा प्रयुक्त संकेत भाषाएं और संकेत प्रणाली के बीच संपर्क होता है। एक लेखक ने अनुमान लगाया है कि एडमोरोब संकेत भाषा की शब्दावली तथा छंद व ध्वनि सहित क्षेत्रीय विशिष्टताएं "समग्र पश्चिमी अफ़्रीका के बाज़ारों में बोली जाने वाली सांकेतिक व्यापार-वर्ग की ख़ास बोली" से जुड़ी हैं।
भाषाओं के सामान्य सूचीकरण से हट कर, इस अनुक्रम में एकमात्र व्यापक वर्गीकरण 1991 में किया गया था। यह वर्गीकरण 1989 में मॉन्ट्रियल में आयोजित संकेत भाषाओं के सम्मेलन के समय ज्ञात एथनोलॉग के 1988 संस्करण के 69 संकेत भाषाओं और सम्मेलन के बाद लेखक द्वारा जोड़ी गई 11 और भाषाओं पर आधारित है।
अपने वर्गीकरण में, लेखक प्राथमिक और वैकल्पिक संकेत भाषाओं के बीच और, उपवर्गीय रूप से, एकल भाषाओं के रूप में मान्यता प्राप्त भाषाओं और एकीकृत समूहों के रूप में विचार किए गए भाषाओं के बीच अंतर करते हैं। प्रोटोटाइप-A श्रेणी की भाषाओं में वे सभी सांकेतिक भाषाएं शामिल हैं, जो किसी अन्य भाषा से प्रतीयमानतः व्युत्पन्न नहीं की जा सकती हैं। प्रोटोटाइप-R भाषाएं वे हैं जो "प्रेरक विस्तार" नामक क्रोएबर प्रक्रिया (1940) द्वारा प्रोटोटाइप-A भाषा पर मोटे तौर पर आधारित है। BSL(bfi)-, DGS(gsg)-, JSL-, LSF(fsl)- और LSG-व्युत्पन्न भाषाओं के वर्ग क्रियोलीकरण और शाब्दिक प्रतिस्थापन (रिलेक्सिफ़िकेशन) की भाषाई प्रक्रियाओं द्वारा प्रोटोटाइप भाषाओं से व्युत्पन्न "नई भाषाओं" का प्रतिनिधित्व करती हैं। क्रियोलीकरण "मौखिक संकेत" वाली भाषाओं के प्रत्यक्ष रूपविधान को कम करने की तुलना में "इशारों से संकेत" वाली भाषाओं के प्रत्यक्ष रूपविधान को समृद्ध करता हुआ प्रतीत होता है।
भाषाई वर्गीकरण (एडवर्ड सापिर की ओर लौटते हुए) शब्द संरचना पर आधारित है और समूहक/श्रृंखलाबद्ध, विभक्तिप्रधान, बहुसंश्लिष्ट, संयोगी और वियोगात्मक जैसे रूपात्मक श्रेणियों में प्रभेद करता है।
संकेत भाषाएं वाक्यात्मक वर्गीकरण में भिन्न होते हैं चूंकि विभिन्न भाषाओं में शब्द का क्रम अलग-अलग होता है। उदाहरण के लिए, OGS कर्ता-कर्म-क्रिया है, जबकि ASL कर्ता-कर्म-क्रिया है। आस-पास बोली जाने वाली भाषाओं के साथ अनुरूपता असंभव नहीं है।
रूपात्मक तौर पर, शब्दाकार आवश्यक घटक है। प्रामाणिक शब्दाकार, यथा अक्षरात्मकता (एक- या बहु-) और रूपग्रामता (एक- या बहु-), दो विशेषताओं के बाइनरी मानों के व्यवस्थित युग्मन का फल है। ब्रेंटरी सांकेतिक भाषाओं को एकाक्षरी और बहुरूपग्रामीय विशेषताओं सहित एक समूह के रूप में (श्रवणात्मक के बजाय दृश्यात्मक) संप्रेषण के माध्यम द्वारा संपूर्ण समूह के रूप में वर्गीकृत करते हैं। इसका मतलब है, एक अक्षर (अर्थात् एक शब्द, एक संकेत) के ज़रिए कई रूपग्रामों को व्यक्त किया जा सकता है, जैसे कि क्रिया के कर्ता और कर्म, क्रिया की गति (रूपांतरण) की दिशा निर्धारित करते हैं। यह मौखिक भाषाओं के लिए तुलनात्मक उत्पादन दर सुनिश्चित करने हेतु संकेत भाषाओं के लिए आवश्यक है, क्योंकि एक संकेत के उत्पादन में एक शब्द कहने से अधिक समय लगता है-लेकिन वाक्य दर वाक्य की तुलना में, सांकेतिक और मौखिक भाषाओं की लगभग एकसमान गति होती है।
सांकेतिक भाषाओं के लिखित रूप
सांकेतिक भाषा लेखन के मामले में मौखिक भाषा से अलग है। मौखिक भाषाओं की ध्वनिग्रामिक प्रणालियां मुख्यतः अनुक्रमिक हैं: अर्थात् अधिकांश ध्वनिग्राम एक के बाद एक आनुक्रमिक रूप से उत्पन्न किए जाते हैं, हालांकि कई भाषाओं में स्वर जैसे क्रमरहित पहलू भी हैं। परिणामस्वरूप, पारंपरिक ध्वनिग्रामिक लेखन प्रणालियां भी अनुक्रमिक हैं, जहां बल और स्वर जैसे क्रमरहित पहलुओं के लिए उत्तम ध्वनि-निर्देशक मौजूद हैं।
सांकेतिक भाषाओं में उच्च क्रमरहित घटक हैं, जहां कई "ध्वनिग्राम" एक साथ उत्पन्न किए जाते हैं। उदाहरण के लिए, संकेतों में उंगलियां, हाथ और लगातार हिलने वाला चेहरा या दो अलग दिशाओं में गतिशील दो हाथ शामिल हो सकते हैं। परंपरागत लेखन प्रणालियों को इस स्तर की जटिलता से निपटने के लिए परिकल्पित नहीं किया गया है।
आंशिक रूप से इस कारण, संकेत भाषाओं को अक्सर लिखा नहीं जाता है। बधिरों के लिए शिक्षा के अच्छे अवसर जिन देशों में उपलब्ध हैं, वहां कई बधिर संकेतक अपने देश की मौखिक भाषा को इस स्तर तक पर्याप्त रूप से पढ़ तथा लिख सकते हैं कि उन्हें "कार्यात्मक साक्षर" मान लें. तथापि, कई देशों में, बधिरों के लिए शिक्षा व्यवस्था काफ़ी ख़राब और/या बहुत ही सीमित है। फलस्वरूप, अधिकांश बधिर लोग अपने देश की मौखिक भाषा में बहुत कम साक्षर या साक्षरता रहित हैं।
हालांकि, संकेत भाषाओं के लिए लिपि विकसित करने के कई प्रयास किए गए। स्टोको अंकन विलियम स्टोको द्वारा अपने 1965 डिक्शनरी ऑफ़ अमेरिकन साइन लैंग्वेज के लिए अभिकल्पित स्वनिम वर्णमाला है। ASL के लिए विशेष रूप से निर्मित, यह इस रूप में सीमित है कि इसमें चेहरे के हाव-भावों को व्यक्त करने का कोई तरीका नहीं है। हाल ही का ASL-फ़ाबेट आशुलिपि के अनुक्रम में स्टोको का एक न्यूनतम व्युत्पन्न है। दूसरी ओर, हैम्बर्ग संकेतन प्रणाली (HamNoSys) एक विस्तृत ध्वन्यात्मक प्रणाली है जिसे किसी संकेत प्रणाली के लिए परिकल्पित नहीं किया गया और यह प्रायोगिक लिपि के बजाय शोधकर्ताओं के लिए प्रतिलेखन प्रणाली के रूप में अभिप्रेत है। संकेत-लेखन एक व्यावहारिक और अब तक की सबसे लोकप्रिय प्रणाली, किसी भी संकेत भाषा के लिए प्रयुक्त की जा सकती है और इसमें मौखिक और चेहरे की अभिव्यक्तियों के संचालन के लिए पर्याप्त उपाय हैं। तथापि, यह चित्रात्मक होने और ध्वन्यात्मक न होने के कारण, इसमें संकेतों की प्रत्यक्ष संगतता मौजूद नहीं है और इन्हें अक्सर कई तरीक़ों से लिखा जा सकता है।
ये प्रणालियां चित्रात्मक प्रतीकों पर आधारित हैं। जैसे कि साइनराइटिंग (SignWriting) और हैमनोसिस (HamNoSys) आदि चित्रलिपि में हैं, जिसमें स्टोको अंकन जैसी अधिक प्रतीकात्मक हाथ, चेहरे और शरीर के परंपरागत चित्र हैं। स्टोको ने अंगुलीवर्तनी में प्रयुक्त हाथ के आकार को सूचित करने के लिए लैटिन वर्णमाला के अक्षरों और अरबी अंकों का इस्तेमाल किया, जैसे कि बंद मुट्ठी 'A' के रूप में, सपाट हाथ के लिए 'B' और विस्तृत हाथ के लिए '5'; लेकिन जगह और गति के लिए ग़ैर-वर्णमाला प्रतीक, जैसे शरीर के धड़ के लिए '[]', संपर्क के लिए '×' और ऊपर की ओर संचालन के लिए '^'. डेविड जे. पीटरसन ने संकेत भाषा अंतर्राष्ट्रीय ध्वन्यात्मक वर्णमाला (SLIPA) के रूप में ज्ञात ASCII-अनुकूल एक ध्वन्यात्मक प्रतिलेखन प्रणाली तैयार करने का प्रयास किया।
संकेतलेखन चित्रात्मक होने के कारण, एक संकेत में एक साथ तत्वों का प्रतिनिधित्व करने में सक्षम है। दूसरी ओर, स्टोको अंकन अनुक्रमिक है, जिसमें संकेत के स्थान के लिए और अंततः संचालन के लिए एक (या अधिक) प्रतीक का एक परंपरागत क्रम है। हाथ का दिग्विन्यास हाथ की आकृति से पहले एक वैकल्पिक विशेषक सहित सूचित किया जाता है। जब दो गतियां एक साथ होती हैं, तो वे एक दूसरे के ऊपर लिखी जाती हैं और जब वे अनुक्रमिक होती हैं, तब वे एक के बाद एक लिखी जाती है। न तो स्टोको और ना ही हैमनोसिस (HamNoSys) लिपियां चेहरे का हाव-भाव या बिना हस्तचालन की गतियों का प्रतिनिधित्व करने के लिए परिकल्पित हैं, जो दोनों ही संकेतलेखन आसानी से अनुकूलित की जा सकती हैं, हालांकि इसे धीरे-धीरे हैमनोसिस में सुधारा जा रहा है। तथापि, हैमनोसिस व्यावहारिक लिपि के बजाय एक भाषाई अंकन प्रणाली है।
दूरसंचार सुलभ संकेत
संकेत भाषा के प्रयोक्ताओं को एक दूसरे के साथ संप्रेषित करने में मदद के लिए दूरसंचार की क्षमता के पहले प्रदर्शनों में से एक तब प्रस्तुत हुआ जब AT&T का वीडियोफ़ोन (जिसे "पिक्चरफ़ोन" ट्रेडमार्क के रूप में पेश किया गया) 1964 न्यूयॉर्क विश्व मेले में सार्वजनिक तौर पर प्रवर्तित हुआ-मेले और दूसरे शहर में स्थित दो बधिर उपयोगकर्ता एक दूसरे के साथ आसानी से संवाद करने में सक्षम हुए. विभिन्न संगठनों ने भी वीडियोटेलीफ़ोनी के माध्यम से संकेतों पर शोध का आयोजन किया है।
वर्तमान समय में वीडियो रिमोट इन्टरप्रेटिंग (VRI) या वीडियो रिले सर्विस (VRS) के ज़रिए संकेत भाषा का प्रतिपादन उपयोगी है जहां एक पक्ष बधिर, जिसकी श्रवण-शक्ति कमज़ोर हो या बोलने में अक्षम (गूंगा) हो तथा दूसरा सुन पाता हो. VRI में, संकेत भाषा का उपयोगकर्ता और एक सुन पाने वाला व्यक्ति एक ही स्थान में होते हैं और एक दुभाषिया दूसरे स्थान में (ग्राहकों के साथ एक ही कमरे में होने जैसे सामान्य मामले के बजाय). दुभाषिया एक वीडियो दूरसंचार लिंक के ज़रिए संकेत भाषा के प्रयोक्ता के साथ और एक ऑडियो लिंक द्वारा सुन पाने वाले व्यक्ति के साथ संप्रेषण करता है। VRS में, संकेत भाषा का प्रयोक्ता, दुभाषिया और सुन पाने वाला व्यक्ति तीन अलग स्थानों में होते हैं, इस प्रकार दो पक्ष दुभाषिया के माध्यम से फोन पर एक दूसरे से बात कर पाते हैं।